32005R2023
L 326/8
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 2023/2005 НА КОМИСИЯТА
от 12 декември 2005 година
за изменение на Регламент (EО) № 3199/93 относно взаимното признаване на процедурите за цялостно денатуриране на алкохол за целите на освобождаването от акциз
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 92/83/EИО на Съвета от 19 октомври 1992 г. относно хармонизиране на структурата на акцизите върху алкохола и алкохолните напитки (1), и по-специално член 27, параграф 4 от него,
като има предвид, че:
(1)
Регламент (EО) № 3199/93 на Комисията (2) предвижда, че денатурантите, които се използват във всяка държава-членка за целите на пълното денатуриране на алкохол в съответствие с член 27, параграф 1, буква а) от Директива 92/83/EИО, следва да бъдат описани в приложението към посочения регламент.
(2)
Съгласно член 27, параграф 1, буква а) от Директива 92/83/EИО от държавите-членки се изисква да освобождават от акциз алкохола, който е напълно денатуриран в съответствие с изискванията на която и да е държава-членка, при условие че тези изисквания са надлежно съобщени и приети в съответствие с установените в параграфи 3 и 4 от посочения член условия.
(3)
Латвия съобщи за някои промени в процес на денатуриране № 2, разрешен с Регламент (EО) № 3199/93.
(4)
Комисията изпрати упоменатото съобщение на другите държави-членки на 25 март 2005 г.
(5)
Не бяха получени възражения за съобщените изисквания.
(6)
Регламент (EО) № 3199/93 следва да се измени съответно.
(7)
Предвидените в настоящия регламент мерки са в съответствие със становището на Комитета по акцизите,
ПРИЕ НАСТОЯЩИЯ РЕГЛАМЕНТ:
Член 1
Параграфът относно Латвия в приложението към Регламент (EО) № 3199/93 се заменя със следното:
„Латвия
минимално количество на 100 литра спирт:
1.
Смес от следните субстанции:
-
9 литра изопропил алкохол,
-
1 литър ацетон,
-
0.4 грама метиленовосиньо, тимоловосиньо или виолетово на кристали;
2.
Смес от следните субстанции:
-
2 литра метил-етил-кетон,
-
3 литра метил-изобутил-кетон;
3.
Смес от следните субстанции:
-
3 литра ацетон или изопропил алкохол,
-
2 грама денатониум бензоат;
4.
Етилов ацетат - 10 литра.
Минимално количество на 100 литра дехидратиран етилов алкохол (с максимално съдържание на вода от 0,5 %):
1.
от 5 до 7 литра бензин или нафта.“
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 декември 2005 година.